《尉氏五题 其五 七贤里》
宋代·黄裳

遥想七贤会，空留七贤里。神交遗形骸，清流外尘滓。

脱略堕险怪，嵇阮两高士。白视骄法家，红锻傲公子。

所识不及才，或殆或以死。山公颇适用，选职尤可喜。

立少规不祥，去备忧不轨。窃恐阮与嵇，于此未能耳。

向秀稍知义，由父谩知止。酒隐名刘伶，无志君子仕。

王戎贪聚钱，阮咸亟追婢。观德清流中，二子有臧否。

修短归黄埃，毁誉落青史。盛世人已非，荒原物空是。

贤者观我吟，聊用择所履。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。